మితాహారం.. సాధువు వేషం.. ప్రాణ పరిత్యాగ యత్నంచెన్నై, ఆగస్టు 3(ఆంధ్రజ్యోతి): మాజీ ప్రధాని రాజీవ్గాంధీ హత్య కేసులో జైలు శిక్ష అనుభవిస్తున్న మురుగన్.. ప్రాణ పరిత్యాగానికి సన్నద్ధం అవుతున్నాడు. రోజులో ఒక్కపూట మాత్రమే పండ్లు తీసుకుంటూ శరీరాన్ని శుష్కింప చేసుకుంటున్నాడు. ఏడాదికాలంగా గెడ్డం పెంచి, కాషాయ దుస్తులు ధరించి సాధువులా కనిపిస్తున్నాడు. కాగా, తమను చెన్నైలోని పుళల్ జైలుకు తరలించాలని నళిని, మురుగన్ దంపతులు పెట్టుకొన్న దరఖాస్తును అధికారులు తిరస్కరించారు. దీంతో తన కుమార్తె వివాహం జరిపేందుకు ఆరు నెలలపాటు పెరోల్ కావాలని నళిని కోరారు. మురుగన్ మాత్రం తనను జైలు నుంచి విడుదల చేయాలని, లేనిపక్షంలో సజీవ సమాధికి అవకాశం ఇవ్వాలని ప్రభుత్వాన్ని కోరాడు. ప్రభుత్వ అనుమతి కోసం ఎదురుచూస్తూ ఆగస్టు 18 వరకు రోజుకు ఒక్కపూట మాత్రమే పండ్లు తీసుకుంటానని, ఆ తర్వాత జైల్లోనే సజీవ సమాధి అవుతానని ప్రకటించాడు.
mitaharam.. saadhuvu vesham.. praana parityaaga yatnanchennai, aagastu 3(aandhrajyoti): maji pradhaani rajivgandhi hatya kesulo jailu shiksha anubhavistunna murugan.. praana parityaagaaniki sannaddham avutunnadu. rojulo okkapuuta matrame pandlu teesukuntu sariiraanni shushkimpa chesukuntunnadu. edaadikaalamgaa geddam penchi, kashaya dustulu dharinchi sadhuvula kanipistunnadu. kaga, tamanu chennailooni pulal jailuku taralinchaalani nalini, murugan dampatulu pettukonna darakhaastunu adhikaarulu tiraskarinchaaru. deentho tana kumarte vivaham jaripenduku aaru nelalapatu perol kaavaalani nalini koraru. murugan maatram tananu jailu nunchi vidudala cheyalani, lenipakshamlo sajeeva samadhiki avakaasam ivvaalani prabhutvaanni koradu. prabhutva anumati kosam eduruchustuu aagastu 18 varaku rojuku okkapuuta matrame pandlu teesukuntaanani, aa tarvaata jaillone sajeeva samadhi avutaanani prakatinchaadu.